
Ne bole nas odluke koje naša vlada donosi, 
jer glupost ne boli. 


• Obećanje ludom radovanje. 

A naša stranka ne želi 

da uznemirava duševne bolesnike. 

• Ja sam legalista. 

Obijam stanove samo kad nema 
nikog kod kuće. 

• Verujem ti da si najveći 
demokrata, 

samo skloni taj pištolj! 

• Uginula nam je zlatna ribica. 

Bili smo željni svega. 

• Došao je prvi strani investitor. 

Kupio je sladoled. 

Slobodan Simić 

• Neka stranci slobodno dođu i 
sprovedu privatizaciju! 

Ni do sada se nismo plašili da neko 
naiđe! 

• Kad srce siđe u pete, 

i mozak promeni poziciju. 

• Spasao mi je život. 

Mogao je da me ubije, a nije! 

Milan Beštić 


Milan Todorov 

• RTS više ne prosipa laži. 

Sada ih čuva i neguje. 

• Popio bih ja otrov, 

ali sam nezgodan pri piću. 

• Odlučili smo se za solomonsko 
rešenje. Ubili smo Solomona. 

• Mi kad počnemo štrajk glađu, 
to se tragično završava. 

Ne umemo da se zaustavimo. 

• Izgradili smo novog čoveka, 

a uskoro ćemo i krematorijum. 

• Više ne pišem aforizme o vođi. 

Postao sam vođa! 

Vladan Sokić 

• Moj petnaestogodišnji sin 
jeste plaćeni ubica, 

ali za razliku od svojih vršnjaka 
on sam zarađuje za život. 

• Dokazano je da optuženi nije kriv. 

To će svakako uticati na sudiju 
da donese presudu o smanjenju 
kazne. 

Ninus Nestorović 


Plaćene ubice nisu povećavale cene. 

Tako se treba boriti protiv inflacije. 

Milan Beštić 


1 



ETNA | Naslovna |1|2|3|4|5|6|Z|8|9|10|11|12|13|14 


© ETNA. Beograd - 2001. Sva prava zadržana 



















-ETNA - 



RADNI MAJMUN 

Svaki dan čim sunce grane 
Mene skidaju sa grane 
Na posao da me stave 
I od mene pare prave. 

Posao je prepun čara 
Tu se puši, ogovara 
I na traci tu se radi 
Ide plata - nema gladi! 

Kad odradim osam sati 
Pa s umoran kući vratim 
Šopam, šljokam pa se skljokam 
TV slikom da se bokam... 

Drugi dnevnik, Pink i Palma 
To je moja hrana stalna 
Mirno spavam kao beba 
Prazne glave - tako treba! 

A kad opet sunce grane 
I skinu me s moje grane 
Znam već gde će da me stave 
Da od mene pare prave... 

Nema briga, sve je znano 
Opusti se, rintaj samo 
Za ostalo sistem brine 
Kako da te s grane skine! 

A na kraju radnog veka 
Sreća mene tek tad čeka: 
Penzijica, dokolica 
Šećer, ulje i grobnica! 

Svaki dan čim sunce grane 
Mene skidaju sa grane 
Na posao da me stave 
I od mene pare prave... 

Tomislav Trbojević 


Sazrelo je vreme 
za promene 

jer je došlo do truljenja. 

Aleksandar Novaković 


DOŠLO DOBA 

Sa svih strana čujem pesmu 
Zavrnuli nama Monetarnu česmu 
Plaču naši predstavnici vrli 
Godinu dana samo lan su trli 
Predviđaju sve te mudre glave 
Evo Juge u naletu slave 
Ulećemo u Uniju Evrope 
Predviđaju "Biće dobre klope" 

Zasedaju skoro svaki dan 
Ćevap, kolenica i kupusić ran 
Malo Ijute da se ne naljute 
Presečeno vinom belim 
Biće bolje javno velim 

Ali da se jede ne može više 
Avioni padaju na zgrade suviše 
Istog se trenutka 
Stala jesti butka 
Teroristi bezobzirni stvarno 
Zar pečenje da ostane kvarno 

Miodrag Ranisavljević 


LAV I MAJMUN 

Došao majmun kod lava, cara svih ži- 
votinja. 

- E, dosta je bilo i tvoga! - reče mu 
majmun. - Došle su promene i sad je 
vreme da ja budem car svih životinja! 

Lav se grohotom nasmeja. 

- Nikad majmun neće biti car svih ži- 
votinja - reče kroz smeh. 

- Sad ćeš ti da vidiš! - majmun izvadi i 
pokaza svoju pristupnicu Vladajućoj 
stranci. - A šta sad kažeš?! 

Lav se i dalje grohotom smejao, a on- 
da izvadio i pokazao majmunu njegove 
pristupnice svim postojećim strankama. 

Naravoučenije: Majmun ostaje majmun 
i kad se učlani. 

Slobodan Simić 

Crne misli 

Znam za jadac! To ste mi ranije lomili! 

Palo je više oštrih primedbi 
od kojih su bar dve bile smrtonosne. 

Uzeli su nas na nišan. 

Tu smo se i ranije dokazali. 

Nije bila ništa naročito, 

ali kada joj se nije otvorio padobran 

ostalo je od nje dobro parče. 

Mrtvi su slavu proneli zemljom! 

Mora da se u našem mirovnom planu 
potkrala greška. 

Ne bi tolike kuće izgorele iz čista mira! 

Ko hoće bolje 

široko mu minsko polje! 

Doušnik je definitivno izgubljen. 
Naleteo je na glas koji para uši. 

Mi smo mobilisali i inteligenciju 
da ne bismo svi izginuli uludo. 

Od straha je počeo da muca. 

Na muci se poznaju junaci. 

Čim su me polili benzinom 
odmah sam shvatio da je kasno 
da zapalim. 

To što nama pada na pamet 
NJEGA bi ubilo! 

Do petinga ne bi ni došlo 
da tu strani faktor 
nije umešao svoje prste. 


Pametniji popušta 
jer je blesaviji. 

Šta to radiš Edipe, 
jeb'o te otac! 

Masovne grobnice najviše govore 
o kolektivnoj svesti našeg neprijatelja. 

Pas mi je ostavio deo koske. 

Mi smo humano društvo! 

Ni na dnu nas ne napušta nada. 

Stići će brod. 

Zločinac je najpre pomilovan, 
a docnije je zaprosio ruku pravde! 

Kada narod navikne na batine 

niko mu više ne može ugroziti Ijudska 

prava. 

Dželat stavlja žrtvi povez preko očiju 
da joj ne bi ostao u lošoj uspomeni! 

Ja sam za eutanaziju. 

To bi kod nas delovalo stimulativno. 

Šta ti je loš kvalitet! 

Doliveno ulje je izazvalo prekid vatre! 

Ako je za ovo toliko vredelo ginuti 
onda za to uopšte ne vredi živeti! 

Obezglavljenom narodu kapa dole! 

Šta će mu? 

Nestrpljivo čekam da me identifikuju. 
Živ nisam! 

Hajde da lomimo ruku! 

- predloži inkvizitor. 


Raša Papeš 

NAŠE VRIJEME 

Prije zadnjeg rata 
Bješe vrijeme birokrata 
Sad je nova era 
Ovo je vrijeme profitera 

KAKO DALJE 

џ Mnogo Istina 

A ni jedne prave 
Mnogo glava 
A ni jedne Glave 

DONACIJE 

(ili davanje i potčinjavanje) 

Zna se ko je iznad: 

Ruka koja ima 
Zna se ko je ispod: 

Ruka koja prima 

JEDVA SE DIŠE 

Od svakodnevnih 
* dilema 

Jedva se diše 
Od političkih problema 
Narod izdiše 

UZALUD 

Život je Sizifov posao 
Kotrljanje sa živom ranom 
Sizif je kotrljao kamen 
A ja kotrljam dan za danom 

Živko Vujić 



Otišao sam u prodavnicu bez 
novca. 

Tako sam dobio potrošačku korpu! 

Tomislav Trbojević 


STRPLJENJE 

Obećanu pomoć na konopcu s oblaka 
pred nas spuste. Ne gubimo ni trenu- 
tak, odmah pritrčimo, ruku pružamo, a 
oni nam pomoć ispred nosa dignu. Ma- 
lo se povučemo, nije pristojno ispod 
konopca stajati. Posle par trenutaka 
obećanu pomoć ponovo na zemlju 
spuste. Odmah ka njoj pojurimo, zna- 
mo da je nama namenjena, i taman da 
je dohvatimo a oni je podignu. Mnogo 
puta se ovo ponavlja. Znamo mi da oni 
to za naše dobro rade. Paze da se ne 
uležimo. Vežbamo, a to je korisno za 
zdravlje. Kada se lepo razvijemo i kon- 
diciju steknemo, konopac nam neće is- 
pred nosa povući. Sačekaće da priđe- 
mo, polako, bez žurbe. Znamo to iz is- 
kustva. Tako je već nekoliko puta bilo. 
Jedino što tada na donjem kraju 
prazna omča visi. 

Đorđe Otašević 


RUČAK 

Što ti je Srbin. Ne može da ruča bez 
hleba. 

Eto, sad neki dan pošao ja na ručak, 
kad se setih da nisam kupio hleb. Tač- 
nije krišku hleba. 

A bez kriške hleba ne mogu da ručam. 
Jer, ja sa kriškom hleba odem na trg, 
izdrobim hleb u mrvice, bacim mrvice 
po trgu, namamim golubove, pustim ih 
da se nakljucaju, onda strpam u kesu 
5-6 komada, odnesem kući, zakoljem 
golubove i dam ženi. Ona očerupa pa 
u lonac. Napravi paprikaš, prste da 
poližeš! 

Ali danas nisam kupio hleb. Međutim, 
čim sakupim neku kintu za krišku hleba 
- eto ručka. 

Pusti Srbin. Ne može da zamisli ručak 
bez hleba. 

Vladan Sokić 

IZ DNEVNIKA BUDUĆEG LUDAKA 

Aleksa Šantić bi sada pisao; 

"Zaostajte ovdje...!". 

Od neko doba vojska je morala štedjeti 
municiju za sebe. 

Bio je u toku istrage, 
pa ga je odnio tok. 

Spriječeno je ubistvo. 

Policija nije intervenisala. 

Vojska je zadatak obavila predano. 

Mislim, dakle prisvojim. 

Pušten je sa robije 
zbog dobrog vladanja. 

Ne vrijedi ratovati. 

Ljudi neće sa nama u prvobitnu 
zajednicu. 

Požar je pod kontrolom. 

Izgoreće sve što treba da izgori. 

Rade Petković 


KOPAČI SE VRAĆAJU 
NA MESTO ZLOČINA 

Upekla zvezda. 

Vredni Ijudi kopaju bez prestanka. Blizu 
je jezero, ali oni na njega i ne pomiš- 
Ijaju. Kupaju se u znoju lica svog. I 
samo o poslu misle. A posao nije nima- 
lo lak. Do večeras se mora iskopati 80 
leševa davno zakopanih. Na njihovu 
ekshumaciju, kao krvožedni lešinari če- 
kaju novinari. Sa druge strane, nad 
glavama ovih dobrih Ijudi, poput De- 
moklovog mača, visi i Javni tužilac, Is- 
tražni sudija i policija. 

Ipak, rascvetali žuljevi na ispucalim ru- 
kama neumornih kopača, garancija su 
da će se do uveče završiti iskop. Njih je 
samo deset, ali radi se o deset odabra- 
nih i odvažnih. 

Jer, isti ovi dobri i vredni Ijudi onomad 
su zakopali ove leševe, pa će ih sa us- 
pehom i blagovremeno i iskopati. 

Vladan Sokić 



SLIČNOSTI 


Brade mi i časti 
Ponosan sam - tim se dičim 
Otkad su oni na vlasti 
Na njih nimalo ne ličim 

Ja im se ne klanjam 
Još manje im se divim 
Zbog njih stalno sanjam 
Kako da preživim 

Od kad su oni na vlasti 
Uvijek su neki drugi krivi 
Sa njima smo morali propasti 
Od saopštenja se ne živi 

I kad razmislim zrelo 
Biću pomalo ličan 
Volim što mi je uspjelo 
Da im ne budem sličan 

Živko Vujić 


I mi smo verovali da je tigar od papira 
dok nije smazao dresera. 

Ilija Marković 

Za vreme rata bilo je mnogo 
zverstava, 

ali ne treba nikog osuđivati zbog toga. 
Šuma je to. 

Drakula je živi dokaz da i u kovčegu 
može grofovski da se živi. 

Niko ne vidi da ovaj put kojim smo 
krenuli vodi čovečanstvo u propast, 
mada to može da vidi svako normalan. 

Ninus Nestorović 


Srbi su u prošlom veku sistematski 
istrebljivani. 

A onda su prešli u kontranapad. 

Vladan Sokić 

KAD ZAŽELE 


Mi nismo sposobni da 
rešavamo probleme u svetu. 
Naše oružje nema toliki 
domet. 

Ninus Nestorović 
DECA SU NAŠA BUDUĆNOST 


Tamo gde 
Leže imena 
Travom i zaboravom 
Prekrivena 

Svakom pojedinačno 
Ruku bih pružio 
I život svima 
Uslovno produžio 
Da vole više 
No što su voleli 
Da učinu dobro 
Koje nisu učinili 
Da na odabranom 
Delu brega 
Sebi spomenik 
Sami dignu 
I da posle svega 
Kad zažele 
Na isto mesto 
Ponovo stignu 


Živko Vujić 


Umro je herojskom smrću 
i tako spojio lepo i korisno. 

Žrtva vaskrsava onog momenta 
kada se dželat iskreno pokaje. 

Digao bih ruku na sebe, 

ali ne dižem ništa teže od olovke. 


Rat nije razlog da zaboravimo na decu. Pa, 
ona su naša radost, naša budućnost. Zar 
je onda čudno što je vladar u jeku ratnih 
operacija lično naredio da se na livadi pred 
šumarkom pospu staze za skok u dalj, 
postave simpatični šareni tobogani i još 
mnogo drugih stvari koje razgaljuju nevina 
dečja srca. 

Celoga dana livadom je odjekivala vesela 
dečja cika, orio se šumarak od urnebesnog 
vriska srećnih mališana. Uveče skloniše to- 
bogane. Deca su se naigrala, a zalutali 
metak mogao bi nekoga da pogodi. Ipak je 
rat. A i tenkovi moraju da pređu preko 
livade. Minsko polje najzad je očišćeno. 

Đorđe Otašević 



Svakog dana organizujemo neku priredbu 
za postradale. Samo, mrtve je prilično 
teško razgaliti. 


Milan Todorov 


Znam ko me je ubio, Naša kuća je na putu. 

ali to ne mogu da vam kažem. Zat0 u П Ј°Ј vladaju drumski razbojnici. 


Umro je u cvetu mladosti. Daješ glavu? 

Mladost - ludost! ^ a J šta ^aš! 


Ko živi kao Bog, Obdukcija je pokazala da smo živi leševi. 

umire mučeničkom smrću. v . 

Nasa rodna gruda je idealna za 

Vladan Sokić sahranjuvanje. 


Rastko Zakić 


Vazdušna operacija je uspela. 

Pacijent je naučio da leti na sve strane. 

Vesna Denčić 

Naša kultura je duboka i na snažnim te- 
meljima postavljena. Tako dobrih os- 
nova i još čvršćih stubova, retko ko da 
ima. 

Jedan od naših najčvršćih oslonaca je 
monumentalno delo genijalnog Vuka 
Stefanovića Karadžića. Njegova genijal- 
nost ne ogleda se samo u tome što je 
on bez ijednog završenog razreda škole 
izvršio reformu srpskog jezika. To nije 
genijalnost, to je bila osobina cele Srbije 
njegovog vremena, tako da je sa zna- 
njem čitanja a delomično i pisanja, Vuk 
Stefanović bio najobrazovaniji čovek te 
Srbije. Da bi on i dalje ostao najobrazo- 
vaniji, brinule su se potonje generacije 
širitelja njegovih lingvističkih sočinjenija. 
(Napomena: Ove dve zadnje reči su 
zabranjene u jeziku Vuka Stefanovića, 
prva, jer je tuđica, a druga jer je crkve- 
noslovenska. Tako nas je Karadžić oslo- 
bodio teške muke da učimo stare jezike, 
grčki i latinski, i da znamo crkvenoslo- 
venski; dovoljno je da znamo jezik is- 
točnohercegovačkih kozara i govedara, 
kao i svinjara iz Šumadije. To je pravi 
jezik, a što je i tačno, jer niti je ko šta 
znao u njegovo vreme, pa je onda naj- 
jednostavnije bilo da im se dodvoriš ta- 
ko što ćeš njihovu neukost, neobrazova- 
nost, glupost i lenost - proglasiti za 
vrhovno merilo mudrosti, obrazovanosti, 
pismenosti i književnog jezika. Gde bi 
drugi narodi stigli da su se pridržavali 
ovih sjajnih načela. Verovatno nigde, 
kao i mi.) 

Naravno, naš genije je pokušao da ide u 
školu, i to u Sremskim Karlovcima, ali 
se tu zabezeknuo koliko toga ima da se 
uči osim bekavice, časlovice i psaltira, 
koje je Vuk podosta i znao. Zato se on 
okrenuo pravoj mudrosti: Zašto 

izučavati debele knjige, mnoge nauke, i 
to mukotrpno i godinama, kad se mogu 
skupljati narodne poslovice, zagonetke i 
pitalice. Koja filozofija, koje trice i 
kučine, sve je to narod rešio u 
doskočicama i poskočicama. Vrlo mudro. 
To je ta genijalnost: Između genija i 
budaie samo je jedan korak. Kažeš 
budalama da su geniji, i završio si 
posao. Oni ne moraju da uče i idu u 
škole, dovoljno je da jedan isto tako i 
toliko obrazovani napiše: Čaša žuči ište 
čašu meda, i već je Vuk Stefanović 
Karadžić na prvim stranama, ne samo, 
svih naših bukvara. (Ovo naših, odnosi 
se na izdanja u Srbiji i tzv. Republici 
Srpskoj. ) To je dobar primer đacima: 
Onaj koji ništa nije naučio, i koji je 
opštu neukost izdigao na nivo merila 
književnosti, filozofije, filologije, politiko- 
logije, i mnogih drugih disciplina, treba 
da vam (tj. vrlim đacima) bude jedini i 
pravi uzor. Da je on to sjajno uradio, 
može da se uzme i današnje stanje po 
kojem srpskim jezikom koji je uveo Vuk 
Stefanović, govore osim Srba, još i hr- 
vati, bošnjaci, crnogorci, a i neki drugi 
ga razumevaju (Cigani, Vlasi, Slovenci i 
dr.). Kakvo remek delo! Doduše, dok ovi 
drugi, u okviru svoje nacije, govore isto, 
Srbi su razvijajući mnogoznačno delo vi- 
šeznačnog mudraca (ne sme se reći ge- 
nija - tuđical), Srbi su razvili dva načina 
izgovora sjajnog nam preteče. Naime 
upotrebljava se ekavica i ijekavica. Eka- 
vicu upotrebljava jedva deset miliona 
Srba, a ijekavicu čitav milion. Podrazu- 
meva se (a to je potkrepljeno i naučnim 
dokazima pravih jezikoslovaca, kao što 
je onaj da se na Durmitoru ne govori 
ekavski), da su ekavci tek polusrbi, koji 
će, ukoliko uporno budu vežbali, dogu- 
rati do pravog srpskog jezika, a to je 
samo ijekavica, i to samo ona sa Durmi- 
tora, i to samo iz kraja odakle je Stefa- 
novićev deda (Stefanovića kod nas od 
milja zovu Vuk, a za pretpostaviti je da 
smo mi ovce) doselio u Srbiju. Da se u 
ovom izboru koji će dijalekt biti književ- 


Što ga Srbi nisu upotrebljavali, to samo 
govori da to i nisu baš Srbi, nego da su 
Srbi tek oni u Crnoj Gori. Doduše, neko 
sa manje pameti i objektivnosti bi pri- 
metio da su to H, veoma mnogo upo- 
trebljavali, za razliku od loših Srba, 
osim samih Crnogoraca, itekako dobro i 
Huso, Haso, Hamdija, Hasanaginica, i to 
u kahvi i sličnim, ne samo đakonijama. 
Uočavajući ovu navodnu razliku upotre- 
be pojedinih glasova, neko bi mogao za- 
ključiti da je to vrlo očigledna činjenica 
od koga potiču ovdašnji muslimani, i da 
se tako još jedna misterija razrešava. 
Da bi to bilo plitko i nenarodno razmiš- 
Ijanje (ne grabe se danas za privilegije, 
zašto bi u ona vremena kad je svega 
bilo u izobilju, čak i bez rada), pobrinuo 
se Karadžić, izjavivši: Srbi svi i svuda!, 
a da kome ne bi ipak padale navedene 
misli na um, otada su svi Srbi morali da 
govore to H. Pa onda muslimani potiču 
od svih Srba, čak i onih koji se nikad 
nisu islamizirali, kao što su na primer 
Prečani. Još kad je našao na Ivanovom 
sedlu, koritu, ili sličnom ogromnom geo- 
grafskom prostoru da se umesto Đ, u 
rečima đevojka, đeca, đed i sl., - kako 
su govorili mnogi Srbi, a ovo mnogi od- 
nosi se uglavnom na brdske prostore od 
Zlatibora do Korduna - upotrebljava 
dvoglas DJ, ovaj objektivni izučavalac 
narodnog jezika usrao se od sreće. Ovde 
se ne bi trebale stavljati zamerke, jer mi 
moramo da upotrebljavamo narodne 
mudrosti, a u narodu usrati se od sreće 
označava nekoga ko je iznenadno ve 
ma srećan. A takav mora da je baš bio 
Karadžić kad je naišao na ovo jezičko 
otkriće, jer je upravo u duhu svog ges- 
la: Piši kao što govoriš! , napravio da svi 
Srbi, ako hoće da se pridržavaju narod- 
nog govora, umjesto đeca, kažu djeca. 
To je objektivnost i naučna nepristras- 
nost. Prvo: Piši kao što govoriš, a onda: 
Govori kako ti ja napišem! Sjajno! To je 
mogao smisliti samo ovakav genije (par- 
don, tj. izvinite: mudrac), a prihvati 
samo ovako bistar narod! 

Sredivši ove sitnice, Stefanović se bacio 
u poduke, pa je tako Ivanu Mažuraniću, 
koji je govorio sedam jezika, spočitavao 
da ne zna govedarski, tj. maternji. Ma- 
žuranić mu ovo nije zamerio, jer konač- 
no, pa i on je, kao hrvatski ban, bio 
protiv srpskog crkvenoslovenskog jezika 
koji je upotrebljavan u Karlovačkoj mit- 
ropoliji, tj. u pravoslavnoj crkvi na tlu 
Austrije. Kao dobrom austrijskom poda- 
niku, sve što je njoj smetalo, smetalo je 
i njemu. Tako i pravoslavlje. Smetalo je 
ono i Karadžiću, jer je glavni otpor nje- 
govom jeziku dolazio iz crkve, a pogo- 
tovo učenih krugova Karlovačke mitro- 
polije. Da se ne bi zamlaćivao sa nazad- 
njacima i protivnicima progresa, otišao 
je u Beč, gde je pod budnim okom car- 
skog cenzora, Jerneja Kopitara, radio na 
dobrobit naroda. Što se ta narodna do- 
brobit potpuno podudarala sa Austrij- 
skom težnjom da se ukine srpsko-slo- 
venski, a na njegovo mesto uvede na- 
rodni, čista je slučajnost. Pogotovo za 
one koji misle da je katolička crkva na 
istom nivou beslovesnosti i neobrazova- 
nosti kao i draga nam pravoslavna, te 
da je devetstogodišnja vladavina Habz- 
burga ništavna u odnosu na tridesetak 
godina Karađorđevića. Sve je ovakve 
nejasnoće razvejao Vuk, radeći u Beču, 
a na nesreću našu, nije bio teolog, mo- 
gao nam je u Vatikanu napraviti i refor- 
mu pravoslavlja. 

Bilo je ovo nešto malo, o ogromnom 
stubu naše kulture. To je toliko veliki 
stub, da se u mraku njegove sjene ne 
moramo bojati da će nas opržiti zraci 
sunca. 

I kao sva djeca mraka nastavićemo da 
se u njegovoj sjeni bezbrižno igramo, 






ni, ne primećuje ni trag lokalizma, su- 
višno je i govoriti, jer se kod Vuka Ste- 
fanovića Karadžića radi o gorostasnoj 
naučnoj pojavi, koja se nikad nije povo- 
dila za lokalnim, osim u svom delu. Do- 
kaz za to se može naći i u tome da kad 
je on uočio da se u Crnoj Gori upotreb- 
Ijava glas H, on ga je odmah uključio u 
srpski jezik. 


znajući da niti će svjetlo sunca dopreti 
do nas, niti mi možemo obići ovaj stub 
da bi do sunca došli. 

Možda, eventualno, ako bismo ga srušili! 

Goran Kljajić 

U korak s vremenom 

Za poslednjih dvadesetak godina nijedna književna vrsta u nas nije doživela takav 
nepodsticani procvat koliko aforizam, naročito satirični. Danas je teško zamisliti 
pristojne novine bez priloga ove vrste. Aforizam je stekao ozbiljan ugled i popularnost 
kod književne publike, a jugoslovenski aforističari su i u svijetu zaslužili časno ime. 

(...) 

Ovakav procvat jedne vrste nije bio praćen odgovajućim književno-kritičkim 
interesom, te je relatvno malo tekstova koji razmatraju prirodu i vrijednost 
jugoslovenskog aforizma. Taj raskorak izrneđu visokog nivoa žanra i književno- 
kritičkog interesa za nj zapažaju jednako i sami kritičari (Nikola Milošević, Satirikon 
br. 6 za 1984. godinu) kao i aforističari (Brana Crnčević i Milovan Vitezović pre svih). 
Otuda i često ponavljana tvrdnja da je predgovor, odnosno pogovor potreban 

aforizmu, a ne piscu. Otuda pojava da su o satiričnom aforizmu do sada najbolje i 

najmerodavnije pisali sami tvorci aforizama. Vitezović često kada pokušava da 

definiše aforizam, i u prikazu Vibovih aforizama ( Vibovi primeri satiričnog 

sagledavanja) navodi Ćopićevu misao: 

Stvorena je neka nova vrsta atomskog humora koja podseća na vekovima glačanu 
starodrevnu mudrost stopljenu sa dnevnim kafanskim vicem. 

Ćopić je, mada nije bi poznat kao teorijski duh, na sebi svojstven, duhovit način, 
jezikom pisca od nerva, odista pogodio, mnogo preciznije nego što bi to mnogi 
teoretičari učinili, nekoliko bitnih osobina savremenog satričnog jugoslovenskog 
aforizma. On, prvo, ne imenuje pojavu: to nije ni poslovica, ni tradicionalni aforizam, 
ni kafanski vic, već neka nova vrsta atomskog humora. 

Ova fina piščeva rezerva pri imenovanju vrste upozorava na krajnje delikatan odnos 
nove vrste prema, s jedne strane, poslovici i vjekovnoj tradiciji aforizma, a s druge 
strane, opet, prema, takođe vjekovnoj, tradiciji hurnora i satire. Pisac nas, dakle, 
implicitno upozorava na inovaciju žanra (neka nova vrsta), pa i na prirodu te 
inovacije: mudri aforizam je izašao na ulicu, napustio muzeje vječnosti i filozofske 
kabinete, uletjevši u novine, pa i u kafanu; dobio je dimenziju dnevnog, aktuelnog, 
angažovanog i zabavljačkog; dimenziju kritičkog u svojoj misaonosti; palikućkog, 
kako bi rekao Andrić. Umjesto odnosa iskustvene mudre i hladne ozbiljnosti prema 
svijetu, pisac aforizrna danas zauzima satirični odnos. Na ovaj momenat inoviranja 
upozorava i Vlada Bulatović-Vib ( Budiće vas i ako ne naručite; predgovor knjizi 
Nenada Crnčevića: Naručite buđenje, Prosvetni pregled, Beograd, 1982): 

Aforizarn, da bi opstao, sojuzio se sa satirom. (...) Ona ga je naučila da pozajmi igru 
od dece i mudrost od staraca. On je, pak, nju odučio od popovanja i naučio lakoći, 
kratkoći i jasnosti izražavanja. 

Ovo lukavstvo aforizma u borbi za opstanak - savez sa satirom - nije samo neka 
specifičnost ove književne vste. Mnoge druge kraće lirske vrste vrlo rano su potražile 
životne sokove za svoj opstanak u komičnom i satiričnom. To se desilo i jednoj, po 
funkciji, tako smrtno ozbiljnoj vrsti, nikloj iznad groba - epitafu - pa se danas duže 
pamte efektni ironični, komični ill satirični epitafi od patetičnih ili žalopojnih, okrenutih 
slavi, junaštvu, tuzi ili prolaznosti. 

(...) 

Priča o satiričnom aforizmu bila bi kusa ako se ne bi nešto progovorilo o aforizmu 
uopšte. Umjesno je postaviti pitanje: da li, možda, u istoriji aforizma, ili pak u 
njegovoj strukturi postoje elementi prijemćivosti za komično-satiričnu sferu? Da li je, 
i koliko je, satirični aforizam naslonjen na bogatu tradiciju aforizrna? 

Obično se misli, pa i piše, da literature o aforizmu nema, ili gotovo nema, što nije 
tačno. Na srpskohrvatskom jeziku postoji više radova, i oni, uglavnom, upućuju na 
ozbiljnu, pa i obimnu literaturu o aforizmu, prije svega na njemačkom jeziku pisanu. 

(...) 

Zato predlažemo da bi valjalo razlikovati aforizam kao samostalnu umjetničku 
strukturu, kao jednostavnu književnu vrstu, s jedne strane, i aforizam kao figuru 
misli, stilsko sredstvo ili postupak, kao mikrostrukturu unutar makrostrukture, a to su 
onda dvije različite stvari. Ovo razlikovanje bi nas moglo riješiti mnogih 
nesporazuma: ne bi poreklo, šta više - ukazalo bi na aforističke momente u 
pojedinim djelima, ali i na svu složenost odnosa koje takvi aforizmi stupaju u nekoj 
cjelini, što bi onda tražilo i opis funkcije aforizma u većoj cjelini. 

(...) 

Na osnovu uvida u unutarnji mehanizam aforizma i njegovu predmetnost, Foht izvodi 
nekoliko dalekosežnih zaključaka: veliki aforističari se javljaju na prelomu epoha 
(Sokrat i sofisti, Plotin i mistici, Volter i prosvetitelji, Niče, Kjerkegor, Kafka); oni ne 
polaze od ustaljenih i prihvaćenih stavova i ne rnisle racionalističkom formom 
pojmovne piramide, pa se i javljaju kao preocjenjivači vrijednosti, a njihova misao 
kao proboj i prevrat; oni pokazuju privid harmonije i sklada otkrivajući unutarnje 
apsurde i paradoksalnosti, pa je paradoks osnovni pokretač aforizma; oni degradiraju 
važeće vrijednosti parodirajući ih, ironizirajući i ismevajući, pa je smijeh vjeran 
pratilac dobrog aforizma. Upravo ovi zaključci, uz opis unutarnjeg aforizma, veoma su 
značajni po našem osjećanju za razrnišljnje o aforizmu uopšte, i o satiričnom 
aforizmu posebno. Aforizam je doista misaona figura i bez opisa misaonog obrta 
aforizma teško da bismo išta valjanije o tome rekli. 

Imalo je, dakle smisla pitati se: da li u istoriji aforizma, ili u njegovoj strukturi, 
postoje elementi prijemćivosti za komično i satirično; pokazalo se da je u tom 
pogledu hipokratovsko-galenovska tradicija, a naročito humanističko prenošenje 
tradicije medicinskog aforizma na socijalnu sferu, mogla biti veorna podsticajnom za 
otvaranje prema satiri; pokazuje se, takođe, da elementi strukture filozofskog 
aforizma, kao i njegova usmjerenost protiv postojećih nesumnjivih vrijednosti, 
otvaraju širom vrata tematici i usmjerenje saričnog aforizma jer je i filozofski 
aforizarn pomalo satiričan - . kritički usmjeren prema predmetu koji istražuje i prema 
institucionalizovanom mišljenju o tom predmetu, a uz to, često prožet ironijskim, 




parodijskim ili nekim drugim smijehom. Njegova predmetnost je, takođe, neposredno, 
konkretno življenje, tematika socijalno-politička i etička. I satiričar-aforističar je 
procjenjivač svih vrijednosti, naročito institucionalizovanih; i njegova misao je proboj 
i prevrat. 

(...) 

Vratimo se, za časak, onom aforizmu Brane Crnčrvića što bi mogao stajati kao 
zaštitni znak, kao metodološki nauk za pisanje satiričnog aforizma: Piši kao što ćutiš. 
Nije li to revizija, duhovita, drska, a ipak istinita, Vukovog pravila koje stoji u temelju 
fonetskog principa našeg pravopisa; nije li to parodija tog pravila: Piši kao što 
govoriš ? Nesumnjivo je da će Crnčevićev aforizam biti efektan i za evropskog čitaoca, 
ali za našeg će imati i posebne konotacije, jer će bljesnuti na fonu Vukove jezičke 
pouke, parodirajući je i čineći je nesavršenom. Pritom, Crnčević je svoj aforizam 
postavio između apsurda i metafora, i taj napon koji postoji između apsurda i 
metafore, kao i fon, i rasprsnuće Vukovog jezičkog zakona, daje dušu ovom aforizmu. 
Ako bi glagol ćutati bio u bukvalnom smislu, aforizarn bi bio apsurdan. Ali, on ovdje 
znači: ćutati od straha, ćutati zato što se o tome ne govori (nije uputno, opasno je), 
a ako se već piše kao što se ćuti, onda to znači sasvim obrnuto od ćutanja; 
progovoriti o onome o čemu drugi od straha ćute, o čemu bi i sarn ćutao da nijesam 
satiričar i aforističar; moj govor, dakle, prelazi granice vašeg ćutanja, vaše, pa i moje 
hrabrosti. Tako je Crnčević, parodirajući Vukovu jezičku pouku stvorio svoju pouku o 
pisanju aforizama. Mi smo, dakle, svjesni dvaju značenja glagola ćutati kad primamo 
Crnčevićevu pouku: bukvalnog (koje vodi u apsurd) i metaforičnog, i tek taj napon 
između dvaju značenja omogućava duhovit aforizam. Opšte mjesto, prividna 
harmonija, jezički Vukov zakon, jeste fon na kome se odslikava bljesak novog 
aforizma, ali ne kao na filmskom platnu - da platno ostane ravnodušno i sasvim bijelo 

- već da i sama pozadina eksplodira, da pokaže svoju nesavršenost i naprslinu, da iza 
aforizma na fonu ostane krater. Kao da je ta prividna harmonija fona, ta elegantno i 
mudro sročena pouka, ipak, skrivala neku tajnu, njoj samoj oprečnu, i tu tajnu, eto, 
aforizarn nalazi, iznosi na videlo obesvećujući čak i Vukov jezički zakon. 

(...) 

Aforističar je često akrobata koji istovremeno igra na dvjema žicama, čija riječ u 
istom aforizmu ima dva života: bukvalan i prenesen. Postoji dakle, jedan paralelizam 
između aforizama i idioma kada je u pitanju istovremeni život riječi na dva plana. 
Zato će se aforističar rado poigrati idiomskim i frazeološkim konstrukcijama. Kad 
nekoga drže kao malo vode na dianu znači da ga drže krajnje pažljivo i nježno. No, 
voda ima i svoje bukvalno značenje, ostaje ipak i voda, pa može ispariti. Tako 
nastaje aforizarn: Drže me kao malo vode na dlanu. Čekaju da isparim. Neko ko drži 
sve konce u rukama gospodar je situacije, ali kada se konci sjete svog samostalnog 
značenja, onda se mogu naći i u rukama sužnja. I svezanom su svi konci u rukama. 

I satirični aforizam je, kao i aforizam uopšte nedorečen, sugestivan. On jeste 
osvetljenje iznutra, bljesak, ali taj bljesak ima i naknadno zračenje, talasanje onih 
valova o kojima je govorio i Foht. Postoji, dakle, napon između rečenoga i 
nagoviještenoga, sugeriranoga. 

(...) 

Satira je pojam koji se kod nas rijetko kad definiše i uzima se sam po sebi jasan, 
najčešće u značenju književne vrste. Pitanje je, međutim; postoji Ii satira kao 
književna vrsta, ili postoji nešto što je satično, pošto se može javiti i kao roman, 
drama, pjesma, aforizam, epigram i ko zna već kako? A kakva bi bila ta vrsta koja bi 
istovremeno bila sve ovo što smo nabrojali? Satirično kao žanrovska oznaka, postoji 
prevashodno, a možda i isključivo kao atribut uz neku poznatu vrstu. Satira je, prije 
svega, stvar odnosa autora prema svijetu, jednako pjesnika kao i pripovjedača, 
romansjera ili aforističara... Mnoge satirične oznake nekog djela se izgube, jer drugo 
vreme i njegovi čitaoci, nijesu kadri da odgonetnu odnos autora prema njegovom 
svijetu i vremenu onako kako bi to nalagao satirični tekst, pa je pitanje koliko je 
danas, i koliko je nekad bilo, satire u romanima Rablea i Servantesa. Može neki tekst 
koliko hoće razobličavati i razotkrivati mane društva, a da, opet, bude mrtav, loš i 
brzo zaboravljen. Bitno je da to bude dobar aforizam, roman, dobra drama ili pjesma, 
pa onda da ima ostvarenu satiričnu poentu, da je iznijansiranog smijeha: od 
podsmijeha do ironije, cinizma i sarkastičnog ujeda. Podsjećamo, opet: da bi aforizam 
bio neočešljan, satiričan, mora prethodno biti pažljivo očešljan, stilski briljantan, 
duhovit, s poentom. Satiričarev odnos prema svijetu je odnos negacije onog dijela 
svijeta koji satričar stavlja pod lupu, odnos radikalne kritike. Satiričar uočenu manu 
mora uvećati, najčešće hiperbolom, učiniti je apsurdnorn, groteskom, uz pomoć 
hiperbole i smijeha. Najčešća sfera stvarnosti koja je pod udarom satirične 
deformacije jeste društvena, posebno politička stvarnost, a onda moralna. Nekad 
satira udara u same temelje Ijudske prirode: kao da su Ijudske mane vječne. 
Obavezno degradira, detronizuje, deformiše (Miroslav Egerić: Antologija savremene 
srpske satire, SKZ, Beograd, 1970). 

Dobar broj savremenih jugoslovenskih, a posebno srpskih aforizama, nastali su kao 
satirični dnevnik, kako veli Vitezović povodom Vibovih aforizama, a što bi se moglo 
reći i povodom nekih Vitezovićevih, Crnčevićevih, a naročito Radovićevih (svako jutro 
je Beogradu dobrojutro) i Baljkovih aforizama. Satira počinje u sadašnjosti u ime 
budućnosti. Prošlost satiru ne zanima, sem ako njome može da objasni neku 
sadašnju negativnost. - veli Vitezović u pogovoru Petanovoj knjizi aforizama (Žarko 
Petan: Nepodobne parole, Narodna knjiga, Beograd, 1978). Ona je kreativna replika 
na savremeni život, najčešće na politički život. Zato Brana Crnčević u predgovoru 
prvoj Dangubićevoj knjizi, određuje aforizam kao bastard rođen iz veze politike i 
umetnosti, kao dete bez roditelja, siroče, bez babe i dede. Bez zavičaja. Ni politika ni 
umetnost ne prihvataju, da bi se istina utvrdila, vađenje krvi. Crnčevićeve duhovite i 
sarkastične opaske dosta govore o statusu aforizma i o odnosu izvora građe - politike 

- prema djelu koje tu građu brilijantno uobličava. 

(...) 

Ovaj kritičar već odavno odlaže svoj poslovni susret sa aforizmom. Sada, kada se taj 
susret, konačno zbio, osjeća nezadovoljstvo što nije imao pri ruci novije 
jugoslovenske radove o ovoj književnoj vrsti (u štampi su neki od njih) i što se nije 
malo duže pozabavio istorijom ovog žanra u Srba. Očito, do novog poslovnog susreta 
s aforizmom mora doći, jer je teško odoljeti izazovu književne vrste koja je snažno 
obilježila naše vrijeme. 


Jovan Delić 


Ovo su kraći izvodi iz obimnijih radova (recenzija) Jovana Delića o aforizmu i satiri (prim. ur.) 

Poznavanje svega 3 


MUZIKA 
1. Lake vrste 

Pojedinost da Mujo kuje poznata je 
odavno. Pa i sa mirisom somborskih 
ruža ne ide najbolje, premda neki 
mnogo više žele da saznaju - i to, ako 
je ikako moguće, upravo od leptirića - 
da li je određena draga bila na izvoru. 
Čuje se i kako izvesni Mile, prezirući 
Zenonov paradoks i konkretan slučaj 
Ahila i kornjače, dosledno stiže u str- 
njike, i šta je zatim bilo. Međutim, 
prisutno je i mnoštvo krajnje novo- 
komponovanih podataka kao što je re- 
cimo "Joj joj joj jojoj joj joj joj joj", uz 
završne i prelazne odredbe i napome- 
ne da dragi treba da uvrati još koliko 
večeras, inače će doći do osećaja u 
srcu, i ti će osećaji biti mučni. Drugi 
se kod Dunava raspituju da li njihova 
garavuša hoće da sluša, što je jedno 
od tipičnih pitanja za kakva je Dunav 
kompetentan. A suština svega je u to- 
me što je Ona ostavila Njega, usled 
čega on sprovodi patnju. 

U zabavnoj muzici to se izražavalo sa: 
"Ne ostavljaj me ti, vaj, oh, lalala, ti 
znaj". Objektu želje zameralo se i to 
što nije uspostavio svoje prisustvo u 
spaciotemporalnom odsečku ("Ti nisi 
došao...") i stavio subjektu na raspola- 
ganje svoje gornje ekstremitete ("... i 
pružio mi ruke svoje..."). U novije vre- 
me ima i novih pojava, još nedovoljno 
izučenih, kao što je humana poruka, 
duboko ekološki zasnovana, prepuna 
svesnosti da je priroda na izdisaju, i 
da čovek treba štedljivo da gazduje sa 
onim što ima, pa čak i sa otpacima 
("Ostani sekundarna sirovina do kra- 
ja..."). U novokomponovanoj narodnoj 
muzici, međutim, bez prekida cveta 
očajanje. Tu su neophodne misli kao 
"Samo ja očajan tugu tugujem", ili 
"Mila majko ronim gorke suze, dragu 
moju drugi dika uze", i druge izjave 
koje bi odlično mogle poslužiti kao 
ekspozicije drama "Obešenjak" ili "Visi 
visi visuljak", iz svakodnevnog života 
samoubica. 

Za takve pesme potrebno je i lično 
očajanje. Jedan autor tekstova za plo- 
če vlažne od tuge obično pričepi palac 
u vratima svog četvorosobnog "Ferari- 
ja", a onda krene da piše "Joj joj joj" 
(uz "Gde si diko večeras"), a sve je to 
duboko proživljeno. Potom se neko 
vreme, prema legendi, bavi samopos- 
matranjem palca, i zapisuje tačno ka- 
ko to iz njega navire: "Moja draga, u 
me bije damar". Iz novonastale pesme 
da se nazreti da za taj slučaj on 
smatra odgovornim upravo nju, jer 
verbalno rekonstituišući svoje impresi- 
je - on dodaje: "Će da dođem da ti 
zviznem šamar". Kasnije, u takvim 
slučajevima, kako se damar smiruje, 
on prelazi na tihe kontemplativne pa- 
saže ("Г bre, Simka, kak'a si") i 
slično. Vidljivo je da samih osećanja tu 
ima na kubike, da se i ne govori o 
ostalim pojedinostima, a nigde 
razumevanja. To je tužna pojava, taj 
fenomen, "Smej se, Bajaco"; što je 
Njemu gore pubilka je srećnija. 

Zaista, kada se vida sa koliko radosti 
se sluša kako je Ona ostavila Njega, 
postaje jasno da je osnovna osobina 
publike krajnja zluradost. Srećom On 
(Bratolik V. Gladisavljević, popularni 
"Bidža"), staromodan kao čovečja ribi- 
ca, hrabro podnosi sve te lične drame, 
i smireno popravlja svoju čuvenu zele- 
no-ružičastu kravatu na plavoj osnovi 
(sa pegama). Izvori navode o njemu 
da je nekada bio siromašan pastir sa 
svega nekoliko grla, i to tuđih. Potom 
je uvideo da je za pevača dovoljno i 
manje, i otada, sa svega jednim gr- 
lom, prolazi odlično. "On je izrastao iz 


NAUKA 

Nauka je nekada bilo mnogo manje, a i 
ta je bila nenaučna, samo se to nije zna- 
lo. Čak i geografije je bilo manje pre ne- 
go što je Ijudska noga kročila na mesta 
na koja nije kročila Ijudska noga. Načel- 
no, geografija bi se, u određenom svom 
vidu, mogla smatrati umereno dovrše- 
nom, ako ne bude drugačije određeno, a 
to će se propisivati posebno, shodno po- 
jedinim slučajevima. Istorija se, među- 
tim, tokom čitave svoje istorije karakte- 
riše time što se neprekidno povećava sa 
oba kraja; uporna su nastojanja da se 
čak i praistorija, dugo devičanski netak- 
nuta, učini poznatom, istorijskom. 

Usled napredovanja Nauke neprekidno se 
revidiraju prethodne činjenice. Malokrv- 
nost se odavno ne leči puštanjem krvi. 
Predmeti teži od vazduha danas lete zah- 
valjujući zdravom razumu, a ne uprkos 
njemu, kao nekada. 

Reč "Caesar", primera radi, nekada se či- 
tala "Cezar". Potom se moglo saznati da 
je pravilno čitati "Kesar" a, još kasnije, 
najnovija istaživanja u drevnom Rimu 
dovela su do saznanja da treba čitati 
"Kajzer" ili "Kaisar". Ova nedoumica pos- 
toji u svakom ko se nije potrudio da tač- 
no upamti jer je shvatio da to nema svr- 
he. Čemu? Neko stalno menja prošlost; 
stvari će se ponovo izmeniti. Nauči čovek 
latinski, a potom mu se mrtav jezik iz- 
meni (dopušteno je pitati se: kako?) 
retroaktivno, i činjenica koju je naučio 
više nije činjenica, nego netačna infor- 
macija kojom je opterećen, koja mu 
smeta, i koja čini da ga svi koji su posle 
njega naučili revidirane činjenice smatra- 
ju neobaveštenim. 

Poput rečenica "Sada je dva časa i pet- 
naest minuta" nauka je tačna na pose- 
ban, permanentno privemen način. Tač- 
nom je (i to za njih same) čini poverenje 
nosilaca pojava poverenja, u vremenu 
koje prethodi uspešnom revidiranju či- 
njenica. Svako je bespomoćni znalac 
pogrešnih podataka koji su bili savršeno 
tačni kad ih je on učio. 

Niko osim naupornijih tradicionalista više 
ne smatra da je planeta Zemlja ravna, 
kao ploča. Zemlja je tokom vekova laga- 
no postajala okrugla, a potom se i to iz- 
menilo, te ona trenutno opet nije savr- 
šena lopta, nego je više zatupljena na 
oba kraja, i to neravnomerno. Nije is- 
ključeno da tradicionalisti smatraju da je 
nauka tačna ne privremeno nego povre- 
meno, u kom slučaju ovo shvataju kao 
jedan pozitivan korak ka uspostavljanju 
njima dragog oblika Zemlje. 

NOVOROĐENČE 

Izvor plača, po kome je lako odrediti gde 
je locirano (iako | e lek nije zastupljen): 
Svojom pojavom ono odmah uspostavlja 
vlastite roditelje, kao i čitav niz novih 
rodbinskih odnosa; tako osobe koje se za 
to uopšte nisu spremale odjednom pos- 
taju dede, babe, ujke, ujne, teče, tetke, 
i slično. Zahvaljujući tome lako je shvati- 
ti plač; donedavno novorođenčetu je sve 
dobro išlo, a sada odjednom mora među 
osobe. 

NJ 

Premda nije sasvim jasno zašto ovo je 
veoma čest predmet razmišljanja. Veliki 
deo Čovečanstva mnogo svog vremena 
posvećuje upravo tome. 

Bilo bi mnogo bolje iscrpljivati svoje sna- 
ge u nečem drugom, a ne misliti toliko 
na nj! 

OČEKIVATI 

Sa stanovišta Psihohigijene nezdrava ak- 
tivnost. Ipak, tu ima nijansi "Može se ra- 
zočarati samo čovek koji nešto očekuje; 




i otići na selo, pomislih, a i braći bi bilo drago da im pomognem oko berbe pasulja, 
vele da je rodio kao nikad. 

Dođoh kući, žena već leži, drži neki šareni časopis na kome piše "NEVVSLETTER", 
skrenuh joj dobroćudno pažnju da ga je okrenula naopako, kada ona prosu: 

"Konju jedan, ako je moj deda Tode nosio kožun izvrnut naopako ne moram i ja, 
misliš li ti o našoj deci, svi, što su danas nešto, su večeras na balu kod Grofa 
Rajkovskog" (i ona je, očito, htela da izgovori RAJKOVSKY, ne pođe joj to za rukom, 
samo zabali, što od besa što od pokušaja da prelomi jezik). 

"Kakav Grof, budalo, pa to je moj drug Rajko, sada sam sa njim..." pokušah ja da je 
odobrovoljim. 

"Drug ti je bio dok si mu trebao, jeb'o te on, da ti je drug, iščačkao bi i tebi, kao i 
sebi, ukaz od pre 300 godina kojim mu Carica lično čukundedu imenuje za Grofa. 
Sretne se večeras slikaju sa Grofom i Groficom, samo ja sa tobom oči vadim ceo vek, 
jadna mi majka moja i gde su mi oči bile, sama ću ih izvaditi, kada nisu znale da 
gledaju, kada je trebalo gledati...." penuši žena besno. 

"Čekaj, ženska glavo, šta bi mi deda rekao da ga mrtvog "prekvalifikujem".... 

"Jeb'o te deda, Kadrićka danas ima i poslugu u uniformama, priređuje klabeti..ti...me, 
a ja tebi krpim čarape..." penuši žena dalje, lomeći jezik. (Biće da je htela reći CLUB 
TEE TIME). 

"Ama, stani, Kadrić je moj drugar, ćaća mu je bio prvoborac, oficir iz rata, delili smo 
poslednje parče hleba i masti kao deca, znaš da smo do skoro kometarisali da nam je 
uvek hleb u igri padao na onu namazanu stranu...." 

"Onda je onda, a sada je sada, ne živiš onda, već sada, jeb'o te onaj, ko te nameri 
na mene...." odbrusi ona i ugasi svetlo. 

Iziđoh iz mraka spavaće sobe, kad me ćerka presrete u pretsoblju i u trku mi dobaci: 
"Ćale, za sutra mi treba dvesta demona za ekskurziju". 

Zazinuh nešto da kažem, kada se otvoriše vrata spavaće sobe i žena besno prosikta 
na mene: 

"Daj detetu dedu, okačio si ga tu u trpezariji, zajedno sa babom, da mi ni mrtvi ne 
daju mira...". 

Zalupi tako snažno vratima da dedina i babina venčana slika tresnu sa zida. 

Podigoh je sa poda: sreća, ne razbi se. Prekrstih se i vratih sliku na mesto, ispod 
Svetog Jovana, koji mi ozbiljno preti prstom, svetački ozbiljan, sa natpisom pored 
oreola "POKAJTE SE". Sedeo sam dugo u mraku dnevne sobe pokušavajući da se 
pokajem: ne ide mi nešto, džabe sam se trudio. 

Kakav li sam ja to čovek? Možda je moja žena u pravu? Kada god bih pokušao da se 
kajem i mog čukundedu Vidaka "presvučem" iz gunja u (bar) normalni kaput - samo 
bih u sebi otkrivao stid zbog toga što mu, na pravdi Boga, ne dam mira ni na onom 
svetu. 

Spavao nisam nikako. Svu noć, u polu-snu, bezuspešno pokušavam čukundedi Vidaku 
skinuti ćemer sa pojasa (kako sako da mu navučem bar sako preko tog čuda, koje on 
zvaše "silav"), ne da nikako, psuje i poteže kuburu na mene. Dolazi mi, potom, moja 
nasmejana baka sa svojim tolim licem, zabrađena u crnu maramu: odlaže preslicu, 
uzima me u krilo i šapuće: 

"Spavaj, jabuko moja, sve će to proći, blago babi, kao i svako drugo zlo što je prošlo 
milom Bogu hvala". 

Žena, opet u snu, peni na babu: "Proći će meni i život, a to sa vama takvima je i 
gore od zla...." 

Ustadoh jutros umorniji nego što sam legao. Na putu do posla, prođe mimo mene 
Rajko sa ženom u poluraspadnutom crvenom stojadinu. Umesto levog migavca - rupa 
na repu. Biće da je u toj rupi skrivao onaj papir od Carice lično. Dođe mi ga nešto 
žao, taman zaustih to da kažem ženi, koja od jutros nešto ćuti, a i kafu sam joj 
skuvao, kada mi ona opet odbrusi: 

"Onda je onda, a sada je sada i Grof je - Grof". 

"Jeb'o te Grof" promrsih; okrenu se žena i unoseći mi se u lice upita šta to rekoh. 
"Pitaj ove tvoje sa posla za onih dvesta demona za dete...". 

Nisam čuo šta je rekla trčeći ka ulazi svoje firme. Bolje što nisam - duže ću trajati. 

Duško Radočaj 

naše sredine", s poštovanjem govore o 
njemu ovce koje su ostale na planini 
gde je bio pastirom, a on peva svoje 
poznate hitove "Dve sam krave video 
u jarku" i "Ja i Esmeralda, i sa nama 
janje". 

Da, taj čovek setnog pogleda, koga 
opsedaju obožavateljke, lik ispod čijih 
prozora očajne lepotice sipaju jedna 
drugoj u oči razne škodljive tečnosti, 
ukratko On pati u pesmama jer ga je 
Ona ostavila, i privolela se drugome 
jaranu, a on usamljen tuli u vajatu. 
Osetljivijoj osobi prosto dođe da orone 
u najboljim godinama kada čuje kakve 
se sve tragedije dešavaju, i to na og- 
romno zadovoljstvo publike, i još se 
lomi staklarija, i ta se srča baca, 
umesto da se, posredstvom individual- 
nog sakupljača sekundarnih sirovina, 
vrati Proizvođaču. 

Uopšte, uz Muziku se dešavaju razne 
nepravilnosti. Na primer, pevanje. 


ja ne očekujem ništa" mračan je stav. 
Zdravije je misliti: "Bio sam siguran da 
će zabrljati, i zabrljao je". Ovaj drugi 
pristup pokazuje da se na Ijude još kako 
može računati. 

око 

Život neprekidno buja. Bez neke pompe 
nedavno su otkrivene potpuno nove mo- 
gućnosti čula vida, što dokazuje rečeni- 
ca: "Iskusno oko carinika odmah nanjuši 
prekršitelja". 

Ovo pokazuje šta se sve može učiniti. 
Uvežbavanjem oka da njuši omogućava 
se štedljivija primena nosa! 


Zoran Stanojević 

ONDA I SADA 

Krenem sinoć u uobičajenu šetnju, onako iz dokolice, kažu da je zdravo pred 
spavanje. Nogu pred nogu i đavo me nanese pored hotela u centru. Radni dan, tek se 
hvata sumrak, a vidim, kroz malo ramaknute zavese veliku hotelsku salu, kako se 
kupa sva u svetlu, dok po parketu klize parovi sve u smokinzima, frakovima i dugim 
balskim haljinama uz zvuke Štrausa. Jedna vremešna dama zaboravila suknju, stoji 
sa strane sa čašom šampanjca u jednoj i dugom muštiklom u drugoj ruci. Puši. I pije. 
I kezi se okolo. 

U ovo doba sala obično zvrji prazna ili tek sa ponekim dokonjakom, koji uz novine 
cedi kafu, čekajući, valjda, kao i ja, da mu čeljad kući pospu, pa da ne mora da 
odgovara na pitanja "dokle ćemo ovako i kako to drugi uvek mogu, a ti nikada..." 

Prislonim nos na staklo: jeste neka velika fešta, okreću se parovi, doduše, malo 
trapavo i ni blizu onim, što prate Novogodišnji koncert Bečke filharmonije (moj pokojni 
deda je jednom prokomentarisao tu novogodišnju sliku na TV-u rečima: "E ove mora 
da su od plastike pa na struju"). 

Dame su malo prekrupne, a i gospoda očito malo kubure sa kilažom i kičmom, 
zajapure- ni su svi, ali - ipak se okreću. 

Da su mature - nisu sigurno, nisu ni godišnjice matura, i one se održavaju kada i 
mature... biće da je nešto drugo. 

Pitam dobroćudnog gradskog veselnika Tulija, koji beše pored mene naslonio nos na 
izlog, šta je ovo, veli: "Gospoda se sigraju, nego daj cigaru pa da uđem da pitam i 
sve ću ti kažem za još jednu cigaru za "za uvo". 

Taman pomislih da nastavim (u krajnjoj liniji - baš me briga šta je) kada niz 
stepenice strča prilika u belom fraku sa svilenim reverima i žutom ružom u jednom od 
njih. 

Krenu prema meni, ja se sklonih u stranu, pomislih: mora da je neki stranac, 
promašio vrata pa umesto u toalet strefio na ulicu, kad klinac: priđe pravo meni, 
pruža mi ruku i veli "Zdravo, ja sam grof Rajkovski, unutra ne možeš sam, ne možeš 
ni tako odeven, a nisam te ni zvao". 

To Rajkovski reče nekako čudno. 

(Podseti me na mog drugara Mileta Tutkala, kada je na nemačkom izgovarao "jager", 
a na pitanje profesorke, Ijute, zbog pogrešnog izgovora, vidi li iznad a dve tačkice i 
šta one znače, rekao da vidi i da to znači da su se tu usrale dve muve). 

Biće da je to trebalo da znači: RAJKOVSKY. 

Ludi stranac se napio, pomislim, taman zaustih da mu kažem da nisam ni krenuo 
unutra, da sam namerno sam i da mi je baš milo što me nije zvao, kada mi se lik 
učini poznat. Pogledam bolje: jeste Rajko, moj drugar iz osnovne škole, seljak čovek, 
kao i ja sam, čiji je deda, doduše pre moga dede, došao u grad, zarađujući hleb kao 
poslednji gradski amalin. 

"Ti li si to Rajko" upitah radostan što ga vidim; naljuti se čovek, unese mi se u lice i 
prosikta: 

"To si sada rekao i nikada više, pričaš sa grofom Rajkovskim, spodobo indolentna i 
odmah da si se sklonio sa trga, da ne zovem ove iznutra, ni sanjati ne možeš, ko je 
sve tu i šta mogu da ti urade, samo da ih zovnem". 

Na stepeništu iza njega se pojavi prilika u dugoj balskoj haljini sa belim rukavicama 
do iznad lakata, kezeći se na Rajka: 

"Gde se gubiš idiote, hoće predsednik Opštine da se slika sa nama, a ti se opet motaš 
sa tim tvojim seljacima i gde se samo nađete, sunce li vam žarko, valjda po mirisu 
đubreta, sa kog ste i došli. Zaboravio si koliko me sve ovo košta i koliko puta mi je 
ona uspijuša Kadrićka nabijala na nos svoje buržujsko poreklo, spominjići mog 
veselog oca, seljačinu, kao što si i sam". 

Bi mi neprijatno, prepoznah Milevu, Rajkovu ženu, čiji je ćaća bio pandur (kažu vrlo 
dobar i sposoban pandur): kako li je samo navukla one bele rukavice na njene ruke 
veličine osrednje udarničke lopate. Biće da je to onaj, kako li ga zovu tolstolobik, 
aerobik, joga (nešto je moja žena pominjala na tu temu, gunđajući da bi i ona tako 
mogla, da je gledala za koga će...). 

Krenuh, zbunjen, dalje, krenu i Rajko nazad, valjda zadovoljan činjenicom da sam 
zakoračio od hotela, okrenuh se i dalje zbunjen, okrenu se i on kočoperno i ratoborno, 
gledajući me mrko ispod naočara, svojim sitnim, suznim očima, ispreči se, pomislivši, 
valjda, da ću, ipak, ući. 

"Čekaj, Rajko, kako Grof, kada si na partijskim sastancima uvek isticao svoje 
amalinsko poreklo, sećaš se, onda, kada si usrao sa onom švalerancijom pa te CK 
spašavao i, bogami - spasio, zahvaljujući i dedi amalinu i starcu panduru. Znaš da 
smo te posle dugo zezali pevajući ti ono ..."u našega Rajka golema svirajka..." 

"Onda je onda, a sada je sada, trpim ja tebe i take kao ti evo 50 godina, vala dosta 
je bilo, svanu i meni, konačno, i niko mi to neće pokvariti, a ti samo probaj da uđeš, 
videćeš ko sve hoće da se slika sa nama, a znaš ti šta oni sve mogu". 

"Čekaj, burazeru, pa bar sa pola njih sam oktobra prošle godine išao u Beograd, zvao 
sam i tebe, nisi ni smeo ni hteo, a i direktiva tvog tadašnjeg partijskog šefa, što 
danas u Hagu piše memoare, je bila da se ne ide; dočekali su nas na ovom trgu kao 
heroje, slavili smo do jutra, ovde na Trgu, punom sveta, uz tople čvarke i kuvanu 
rakiju..." 

"Onda je onda, a sada je sada, rekao sam ti već, nego put pod noge i zaboravi da 
smo se ikada sreli, stoko seljačka, 50 godina se ja patim sa vama..." ode Ijutito za 
ženom, koja nestade iza plišane zavese navučene na ulaz. 

Krenuh kući, zbunjen, razmišljam: nisam ništa pio ima već deset dana, jeste Rajko, 
jesu i ovo na parkingu pred hotelom besne limuzine gradskih čelnika i gradskih 
"bizmismena", "ekstraprofitlija" sa "sitnim" brojevima... Moraću uzeti koji dan odmora 



i otići na selo, pomislih, a i braći bi bilo drago da im pomognem oko berbe pasulja, 
vele da je rodio kao nikad. 

Dođoh kući, žena već leži, drži neki šareni časopis na kome piše "NEVVSLETTER", 
skrenuh joj dobroćudno pažnju da ga je okrenula naopako, kada ona prosu: 

"Konju jedan, ako je moj deda Tode nosio kožun izvrnut naopako ne moram i ja, 
misliš li ti o našoj deci, svi, što su danas nešto, su večeras na balu kod Grofa 
Rajkovskog" (i ona je, očito, htela da izgovori RAJKOVSKY, ne pođe joj to za rukom, 
samo zabali, što od besa što od pokušaja da prelomi jezik). 

"Kakav Grof, budalo, pa to je moj drug Rajko, sada sam sa njim..." pokušah ja da je 
odobrovoljim. 

"Drug ti je bio dok si mu trebao, jeb'o te on, da ti je drug, iščačkao bi i tebi, kao i 
sebi, ukaz od pre 300 godina kojim mu Carica lično čukundedu imenuje za Grofa. 
Sretne se večeras slikaju sa Grofom i Groficom, samo ja sa tobom oči vadim ceo vek, 
jadna mi majka moja i gde su mi oči bile, sama ću ih izvaditi, kada nisu znale da 
gledaju, kada je trebalo gledati...." penuši žena besno. 

"Čekaj, ženska glavo, šta bi mi deda rekao da ga mrtvog "prekvalifikujem".... 

"Jeb'o te deda, Kadrićka danas ima i poslugu u uniformama, priređuje klabeti..ti...me, 
a ja tebi krpim čarape..." penuši žena dalje, lomeći jezik. (Biće da je htela reći CLUB 
TEE TIME). 

"Ama, stani, Kadrić je moj drugar, ćaća mu je bio prvoborac, oficir iz rata, delili smo 
poslednje parče hleba i masti kao deca, znaš da smo do skoro kometarisali da nam je 
uvek hleb u igri padao na onu namazanu stranu...." 

"Onda je onda, a sada je sada, ne živiš onda, već sada, jeb'o te onaj, ko te nameri 
na mene...." odbrusi ona i ugasi svetlo. 

Iziđoh iz mraka spavaće sobe, kad me ćerka presrete u pretsoblju i u trku mi dobaci: 
"Ćale, za sutra mi treba dvesta demona za ekskurziju". 

Zazinuh nešto da kažem, kada se otvoriše vrata spavaće sobe i žena besno prosikta 
na mene: 

"Daj detetu dedu, okačio si ga tu u trpezariji, zajedno sa babom, da mi ni mrtvi ne 
daju mira...". 

Zalupi tako snažno vratima da dedina i babina venčana slika tresnu sa zida. 

Podigoh je sa poda: sreća, ne razbi se. Prekrstih se i vratih sliku na mesto, ispod 
Svetog Jovana, koji mi ozbiljno preti prstom, svetački ozbiljan, sa natpisom pored 
oreola "POKAJTE SE". Sedeo sam dugo u mraku dnevne sobe pokušavajući da se 
pokajem: ne ide mi nešto, džabe sam se trudio. 

Kakav li sam ja to čovek? Možda je moja žena u pravu? Kada god bih pokušao da se 
kajem i mog čukundedu Vidaka "presvučem" iz gunja u (bar) normalni kaput - samo 
bih u sebi otkrivao stid zbog toga što mu, na pravdi Boga, ne dam mira ni na onom 
svetu. 

Spavao nisam nikako. Svu noć, u polu-snu, bezuspešno pokušavam čukundedi Vidaku 
skinuti ćemer sa pojasa (kako sako da mu navučem bar sako preko tog čuda, koje on 
zvaše "silav"), ne da nikako, psuje i poteže kuburu na mene. Dolazi mi, potom, moja 
nasmejana baka sa svojim tolim licem, zabrađena u crnu maramu: odlaže preslicu, 
uzima me u krilo i šapuće: 

"Spavaj, jabuko moja, sve će to proći, blago babi, kao i svako drugo zlo što je prošlo 
milom Bogu hvala". 

Žena, opet u snu, peni na babu: "Proći će meni i život, a to sa vama takvima je i 
gore od zla...." 

Ustadoh jutros umorniji nego što sam legao. Na putu do posla, prođe mimo mene 
Rajko sa ženom u poluraspadnutom crvenom stojadinu. Umesto levog migavca - rupa 
na repu. Biće da je u toj rupi skrivao onaj papir od Carice lično. Dođe mi ga nešto 
žao, taman zaustih to da kažem ženi, koja od jutros nešto ćuti, a i kafu sam joj 
skuvao, kada mi ona opet odbrusi: 

"Onda je onda, a sada je sada i Grof je - Grof". 

"Jeb'o te Grof" promrsih; okrenu se žena i unoseći mi se u lice upita šta to rekoh. 
"Pitaj ove tvoje sa posla za onih dvesta demona za dete...". 

Nisam čuo šta je rekla trčeći ka ulazi svoje firme. Bolje što nisam - duže ću trajati. 

Duško Radočaj 

DIVNA STVORENJA 


Djeca su divna stvorenja, za razliku od 
starijih. Eto, neki dan, idem ja ulicom, kad 
ispred mene desetak divnih mališana od 
četrnaest - petnaest godina, pa me jedan 
pristojno oslovi: 

"Matori, daj lovu!" 

A da je bio neki stariji, rekao bi grubo: 

"Pare ili život! " 

Ali djeca su divna, neiskvarena stvorenja. 

Tako, pošto ja nisam imao para, ni oni mi 
nisu uzeli život toliko su neiskvareni. Samo su me prebili lancima. 

Dok sam ležao u lokvi krvi, naišli su neki momčići i curice, i pošto su djeca 
Ijubopitljiva i sklona istraživanju, odmah su me primjetili, i krajnje Ijubazno mi se 
obratili, i to još, onako, u prolazu: 

"Drtino stara, što ležiš nasred ulice! Ne može se proći od tebe!" 

Dirnut ovim, a još više dirnut od prethodne grupe, nisam nalazio snage da se 
zahvalim. 

"Matori je pijan, pusti ga." 

"A poslije im omladina ne valja." 

"Jesam vam rekla da ne uzimamo alkohol. Praviš svinju od sebe. Samo drogu." 

I ne samo što su mi se lijepo obratili, nego su mi posvetili i pažnju ukazavši mi prvu 
pomoć. Nježno su me bacili u obližnje grmlje da ne smetam na trotoaru. Bio sam im 
zahvalan. Ni moji najrođeniji ne bi iskazali toliko pažnje. Ali to su djeca, naivna, 
neiskvarena, nekoristoljubiva, puna Ijubavi. 

Još sam ležao kad sam osjetio nježni udarac u rebra, koji je bio toliko topao i Ijudski, 
da, iako sam ja matora otupila drtina, izmami iz mene jedan jauk oduševljenja. Ili 
bar zadovoljnog ječanja, ne sjećam se najbolje. Senilnost, šta ćeš. 

"Čiča, ovo je moje radno mjesto! Nema ovdje spavanja! Plati, ili se kupi!" 

Nekako se okrenem, doduše samo glavu, kad vidim, koliko mogu kroz natečene 
kapke, milo jedno stvorenje, od trinaest, možda četrnaest godina, a već "dama". 
Gledam ja nju, tako, nepristojno, ležeći, a ona se opravdano Ijuti: 

"Diži se, imam mušteriju!" 

A ja još ne nalazim snage za pristojnost. 

"Diži se, ili ću da zovem pajtaše!" 

Tu mi se pristojnost povratila. 

"Nemoj ćere, nemoj ako Boga znaš", promrljam polako se pridižući. 

"Šta se na Boga pozivaš, a ovamo se valjaš kao svinja", pomalo mirnije reče dobro 
dijete. 

"Eh, ćere", mrmljam ja, "šta ja o Bogu znam. Mene su ateisti vaspitavali, nisam ja 
imao vjeronauku u školi, zato sam ovakav", mrmljam ja, mrmljam, i teturam niz 
ulicu. 

"Čiča, navrati nekad", doviknu nezlobivo dijete, "ako imaš love." 

A ja odoh niz ulicu. Sve polako, držeći se za zidove. 

"Fiksa se stari, kad ti kažem", reče jedan dječak u prolazu. "Tako i ja idem kad 
uzmem dozu. " 

A ja ne mogu ni da mu se zahvalim, toliko sam ogrezao u svojoj odrasloj samoživosti. 
Dijete hoće da sa mnom podjeli iskustva života, da mu ja prenesem svoja saznanja, 
da ga ohrabrim i uputim, a ja samo šutim. I teturam. Jedan manji hor 
desetogodišnjaka, mislim da ih je bilo petoro - šestoro, složno mi otpjeva: 

"Bolje biti pijan 
nego star!" 

Sigurno da me ohrabre, toliko su djeca nesebična. A jedna me djevojčica gurnu, s 
leđa, zato što se nisam naklonio. Ali ne samo da sam ja necivilizovan, nego mi ni 
prilike ne idu na ruku. Ne uspjeh da se naklonim, ni na glavu, ni na leđa, jer mi se 
ispreči bandera. Držim se ja za banderu, skoro da ću da plačem od sreće, a djeca 
odoše. Nije horsko pjevanje za stare konje. Imaju puno pravo. Nije to za mene, djeca 
su lijepom okrenuta, a mi smo matori svo zlo svijeta pokupili. Barem ja. Eto, tad, bila 
je već davno prošla ponoć, na ulici nikog odraslog, samo djecu možeš da vidiš, a ja ti 
se teturam, teturam. Pa šta djeca da zaključe, nego da sam ološ. Da nisam, odavno 
bih bio kod kuće. 

Otvori mi desetogodišnji sin, koji je gledao porniće, uzbudi se dijete, što ga prekidam, 
a možda i što me vidi, i još onako na vratima, razdra se da čitav komšiluk zna kakva 
sam ništarija: 

"Kevo, matora mrcina je opet pila, umjesto da rinta!" 

"Samoživi stvore", vrisnu žena iz sobe. 

Pored mene prođe Pero električar i prezrivo me pogleda. Zbilja, ništarija sam. Ništa 

nisam mogao da kažem u svoju odbranu, samo klonuh u krevet. Dok mi se mutilo u 

glavi, čuo sam ženu: 

"Opet ćeš da iskrvariš posteljinu, dokle ću ja da dirinčim za tebe!" 

I sina, kako majku brani: 

"Kevo, što ga ne izbaciš!" 

Magla mi se pojačavala ali sam ipak bio svjestan koliko sam ja loš čovjek. Hoću da se 

popravim. Učiću od djece, zadnje je čega se sjećam. A poslije mi je pao mrak. Kažu 

da je bilo grozno i pogledati. 



Goran Kljajić 

TRETMAN 


Ono čičište Đmirić je krišom pio neko sredstvo za podmlađivanje. Kod mnogih su 
takve eliksir-tečnosti potpuno omanjivale, ali je zato kod njega zaista došlo do 
pravog buma. 

Kada se deda Đmirić našao u srednjim godinama još nije stigao da se zaposli, a 
bio je otpušten kao tehnološki višak. - Moram da naviknem da su jedino stvari 
koje idu naopako normalne - govorio je sam sebi, pa je nastavio sa 
konzumiranjem čudotvornog napitka. I evo njega kao studenta mlađanog i 
tananog, a sklonog raznim avanturama. Mada mladosti nikada dosta, bio je vrlo 
zadovoljan postignutim rezultatima, pogotovo kada se u obzir uzme onaj početni 
starački status. Ipak, razmišljao je: Bože, studiram, studiram, još malo i brucoš ću 
da budem, a želja mi je da upišem osnovnu školu. Ujedno ga je i mnogo zanimalo 
šta će dalje da bude. I zaista, vreme brzo ide a naročito kada ide unazad. Začas 
čiča Đmirić stigao do osnovne škole. Tada je radoznalost preovladala razum, a, 
uostalom, na podmlađenima svet ostaje. 

I evo najzad njega u jaslicama u liku jednog lepog dečkića koji sedi na noši i 
kaki. On to radi drugačije od ostale dece, strpljivo i istrajno, sa velikim 
interesovanjem. Svi ti mališani vrte se, ustaju sa noša, prevrću ih, pa onda 
prstićima mažu lica i zidove prostorije, ali on ne. On se vrlo poslušno napinje kada 
mu vaspitačice savetuju: - Ajde saaaaad! Aaaaaa! Iskusan je taj i nadasve lukav, 
a nimalo naivan, jer stalno se osvrće i gleda gde su te žene što na njega paze. Pa 
kada zaključi da na njega niko ne obraća pažnju odmah ugura cuclu u usta i 
potegne iz flašice par jačih gutljaja one tečnosti. Zato je konačno nestao i uopšte 
ga više nema. 

- Gde je moj slatki mali pradedica? - pitao je vaspitačicu njegov praunuk, koji je 
došao da ga vrati iz jaslica kući. 

- Otišao je u pizdu materinu! - povikala je vaspitačica i podigla suknju pokazujući 
mu prstom modrice na butinama koje joj je taj nestašni balavac iz potaje 
napravio. 


Raša Papeš 

SPASILAC ŽIVOTA 

Sedamdeset i pet Ljudi pojavilo se pred 
Predsednikom Čovečnog udruženja i 
zatražilo zlatnu medalju za spasavanje 
života. 

"Pa, naravno" reče Predsednik. "Toliko 
Ijudi je prilježnim trudom moralo da 
spasi veliki broj života. Koliko ste živo- 
ta spasli?" 

"Sedamdeset i pet. Gospodine". odgo- 
voriše njihovi predstavnici. 

"Aha, da, to znači svako po jednog vrlo 
dobro, zaista, vrlo dobro", reče Pred- 
sednik, "ne samo što ćete dobiti veliku 
zlatnu medalju Udruženja, već i njego- 
vu preporuku za poslove u nekoliko 
stanica sa spasilačkim čamcima duž 
obale. Ali kako ste spasli tako mnogo 
života?" 

Predstavnik Ljudi je odgovorio: 

"Mi smo policajci i upramo smo prestali 
da gonimo dvojicu krvoločnih odmetni- 
ka". 


SVETAC I GREŠNIK 

"Prijatelju moj", reče slavni službenik 
Armije spasa Najrđavijem grešniku, 
"nekada sam bio pijanac, lopov, ubica. 
Milost božja je od mene učinila ono što 
sam danas". 

Najrđaviji grešnik ga odmeri od glave 
do pete. 

"Milost božja će, pretpostavljam, mene 
ostaviti na miru". 


GRANICA 

Kralj Dalekih ostrva naimenova svog 
konja za predsednika vlade i uzjaha 
čoveka. Uvidevši da je pod novim po- 
retkom kraljevina prosperirala, jedan 
stariji Državnik posavetova Kralja da 
sam sebe istera na ispašu a na presto 
da postavi vola. 

"A ne", odgovori kralj promišljeno, "ti- 
me bi jedan dobar princip bio doveden 
u opasnu krajnost. Prava reforma staje 
tik pred revoluciju". 


NEZADOVOLJNI PRESTUPNIK 

Pošto je Zločincu dosudio boravak u 
kaznenom zavodu, Sudija je počeo da 
mu ukazuje na mane zločina i korist 
popravljanja. 

"Vaša milosti", reče Zločinac, prekinuv- 
ši ga, "da li biste bili dovoljno Ijubazni 
da preinačite moju presudu na deset 
godina u kaznenom zavodu i ništa vi- 
še?" 


"Ali", reče sudija iznenađeno, "dosudio 
sam Vam samo tri godine!" 

"Da, znam", potvrdi Zločinac, "tri godi- 
ne zatvora i popovanja. Zamolio bih 
Vas da trampim popovanje". 


ODBEGLI POLITIČKI POLOŽAJ 

Stigavši u prestonicu jedne države, 
Putnik uoči ogromno bojište van zidina 
grada, puno Ijudi koji su se tukli i vika- 
N. Dok je posmatrao ovaj zastrašujući 
prizor, jedan Politički Položaj se izvuče 
iz gomile i pronađe sklonište u raci ne- 
daleko od Putnika, jer je gomila bila 
isuviše zaokupljena tučnjavom da bi 
primetila kako je uzork njhove tuče 
umakao. 

"Jadni, izgubljeni i krvavi stvore", reče 
saosećajni putnik, "koji je bio tvoj zlo- 
čin?" 


"Tražio sam čoveka", reče politički po- 
ložaj. 


POLICAJAC I GRAĐANIN 

Policajac, naišavši na čoveka koji je 
bolestan pao na zemlju, reče: "Ovaj 
čovek je pijan", i poče ga pendrekom 
biti po glavi. Jedan Građanin, koji je 
prolazio reče: 

"Zašto ubijaš čoveka koji već ne može 
da učini zla?" 

Tu policajac ostavi čoveka koji je pao 
na zemlju i napade Građanina, koji po- 
beže pošto je zadobio nekoliko ozbilj- 
nih povreda. 

"Avaj", reče Policajac, "zašto nisam na- 
pao treznog pre nego što sam se umo- 
rio tukući ovog drugog?" 

Otada je tako postupao, i zahvaljujući 
revnosti i vrednoći postao Šef, a trez- 
venost je nepoznat pojam u oblasti ko- 
ja je potčinjena njegovom prendreku. 

SASTANAK 



Telefon je dugo zvonio. 
Dugo. A meni se nije usta- 
jalo iz kreveta. Neko je 
bio uporan. Strepnja se 
polako uvlačila pod jorgan. 
U ovo doba noći ne zove 
se bez ozbiljnog razloga. 
Pomislio sam na saobra- 
ćajnu nesreću, na srčani 
udar, na mučko ubistvo iz 
koristoljublja. Stric se 
odavno žalio da probada- 
nje ispod plećke, setih se. 


Podigao sam slušalicu. 

Čuo se glas mog šefa. Tih 
i konspirativan. Požar u 
fabrici, prođe mi kroz glavu. Ili diverzija. Da, diverzija je verovatnija. Ovo je smutno 
vreme. Otuda konspirativnost u njegovom glasu. 


"Dođi odmah ispod mosta. Ništa me ne pitaj. Ne idi osvetljenim ulicama. Povremeno 
proveri da li te neko prati!" izdeklamovao je u dahu i spustio slušalicu pre nego što 
sam stigao da ga bilo šta upitam. A nisam ni znao šta bih ga pitao u tri sata posle 
ponoći. 


Ulice su bile puste. Niko me nije pratio. Jedino mi je mesec piljio u potiljak. Ali on, 
nadao sam se, nije na spisku sumnjivih. 

Šef je stajao ispod mosta. U senci, s podignutim okovratnikom. "Sastanak kod 
direktora u pet. Ništa me ne pitaj! Do fabrike ne idi osvetljenim ulicama. Povremeno 
proveri da li te neko prati!" izdeklamovao je u dahu, okrenuo se i otišao pre nego 
što sam uspeo da ga bilo šta upitam. A nisam ni znao šta bih ga pitao u četiri sata 
posle ponoći. 

Mesec je i dalje zurio u mene. Možda je spisak sumnjivih nepotpun, pomislih. Ovo 
je smutno vreme. 

U direktorovoj kancelariji već je bilo nekoliko Ijudi. Konspirativnost je bila 
zadivljujuća. Direktor je sa ženom razgovarao o patikama za sina. Šef je zalivao 
fikus. Dvojica radnika iz treće smene glancala su nogice pisaćeg stola. Direktor je 
zatim razgovarao sa majkom. Malo sam se zabrinuo, priznajem. Tako visok pritisak 
za ženu u tim godinama može biti opasan. Šef je i dalje zalivao fikus. Nogice 
pisaćeg stola su blistale. 

Oko podne, nakon beskrajnih razgovora sa kumom, šnajderom, svastikom, 
komšijom sa trećeg sprata, ćerkom i drugom iz škole, ako sam dobro zapamtio 
redosled, direktor je izašao iz kancelarije. Šef je sasuo još jedan bokal vode u fikus 
koji je plivao, neupadljivo pogledao da li ga neko prati i izašao iz kancelarije. 
Radnici su izneli pisaći sto. Proverio da li ih neko prati. Nije niko. Laknulo mi je. 

Nehajno, kao slučajno, pogledao sam preko ramena. Ni mene niko nije pratio. 
Kancelarija je bila prazna. Sastanak je, očigledno, bio završen. 

Do početka radnog vremena imao sam još tri sata. Sedeo sam u kantini i polako pio 
kafu. Osećao sam ispitivačke poglede radnika prve smene. Kako li su samo saznali 
da sam bio na važnom sastanku? Uz onakvu konspirativnost, uz onoliku diskreciju! 
Neki su pokušali da započnu razgovor. Nisam ni ja toliko naivan. Pravio sam se da 
ih ne čujem. Sigurno su mislili da ću im reći o čemu smo razgovarali. E, pa neće 
moći. Očigledno je da još ne znaju ko sam ja. Ne znate ni vi? Maj nejm iz Petrović. 
Petar Petrović. 


Đorđe Otašević 

